STPI อ่วม! งบฯไตรมาส 2/62 ขาดทุนเพิ่มเกือบ 3 เท่าตัวมาที่ 218 ลบ.
STPI อ่วม! งบฯไตรมาส 2/62 ขาดทุนเพิ่มเกือบ 3 เท่าตัวมาที่ 218 ลบ.
STPI อ่วม! งบฯไตรมาส 2/62 ขาดทุนเพิ่มเกือบ 3 เท่าตัวมาที่ 218 ลบ.
13 ส.ค. 2562

บริษัท เอสทีพี แอนด์ ไอ จำกัด (มหาชน) หรือ STPI รายงานผลการดำเนินงานประจำไตรมาส 2/62 และงวด 6 เดือนแรกปี 2562 มีกำไรสุทธิ ดังนี้

โดยในช่วงไตรมาส 2 บริษัทมีรายได้จากการดำเนินงานจำนวนรวม 337.03 ล้านบาท เพิ่มขึ้น 50% เมื่อเทียบกับ 224.70 ล้านบาท สำหรับระยะเวลาเดียวกันในปี 2561 สาเหตุหลักเนื่องจากปริมาณงานรับจ้างผลิตที่ดำเนินการและสามารถรับรู้รายได้ในไตรมาสที่ 2 ปี 2562 มีมากกว่าช่วงเวลาเดียวกันของปี 2561
ประกอบกับส่วนงานให้เช่าอสังหาริมทรัพย์สามารถรับรู้รายได้จากการให้เช่าที่ดิน อาคารสำนักงานและคลังสินค้าได้ครบ 100% แล้วทั้งสามแห่งที่ได้ลงทุนไว้และช่วงสิ้นไตรมาสที่รายงานนี้มีการลงทุนเพิ่มในอาคารสำนักงานและศูนย์การค้าชุมชน ซึ่งจะสามารถรับรู้รายได้ค่าเช่าได้เพิ่มขึ้นในไตรมาสถัดไป
อย่างไรก็ดี แม้บริษัทฯ จะมีรายได้จากการรับจ้างผลิตเพิ่มขึ้น แต่ปริมาณงานก็ยังคงไม่เต็มกำลังการผลิต บริษัทฯจึงมีผลขาดทุนขั้นต้นจากการรับจ้างผลิต เนื่องจากยังคงต้องแบกภาระค่าใช้จ่ายคงที่ด้วย ประกอบกับการมีค่าใช้จ่ายในการประมูลงานและการเตรียมความพร้อมด้านต่างๆ สำหรับรองรับโครงการใหม่ที่คาดว่าน่าจะทราบผลในช่วงครึ่งหลังปีนี้ จึงส่งผลให้ยังคงมีผลขาดทุนจากการดำเนินงานอยู่